
Innførsel av invertebrater

Krav til søknad om innførsel av insekter og edderkoppdyr
	Krav til opplysninger
	Veiledning 

	1.  Opplysninger om søker og eksportør


	

	A)  Søkerens navn, adresse og telefonnummer
	I tillegg til navn på søker skal eventuelt firmanavn oppgis. 

	B)  Eksportørens navn, adresse og telefonnummer 
	Oppgi også navn og adresse til produsenten hvis dette er en annen enn eksportøren.

	2.  Opplysninger om organismen som søkes innført


	Opplysningene må så langt som mulig dokumenteres 

	A)  Organismens navn og systematiske plassering 
	-Vitenskapelig navn på arten. Oppgi også eventuelt navn på underart som organismen tilhører.

-Norsk/engelsk navn hvis det finnes.

-Oppgi også så langt som mulig hvilken systematisk gruppe arten tilhører (orden og familie).

	B)  Hva er formålet med å innføre organismen?
	

	C)  Antall som søkes innført
	

	D)  Utviklingsstadium
	Det skal opplyses om hvilket utviklingsstadium organismen foreligger i ved importtidspunktet og i hvilket stadium organismen benyttes. 

	E)  Informasjon angående reproduksjon
	Beskriv organismens reproduksjon i naturlige miljø. Opplysninger om antall generasjoner per år må inkluderes.

	F)  Levevis og næringskrav
	Gi en grundig beskrivelse av organismens levevis i naturlige miljø. Det må bl.a. oppgis om organismen er en parasitt, et  rovdyr eller en planteeter. 

	G)  Geografisk utbredelse
	Naturlig utbredelsesområde, samt utbredelse som følge av at organismen er blitt introdusert til nye områder. Hvis organismen er utbredd i Norge må det også opplyses om i hvilke deler av landet den finnes. 

	H)  Organismens opphav 
	-Oppgi om organismen er avlet eller samlet inn i naturen

-Oppgi hvor organismen eller avlsdyr som organismen stammer fra er hentet.

	3.  Opplysninger knyttet til miljøeffekter


	Opplysningene må så langt som mulig dokumenteres

	A) Overlevelsesevne 


	-Hvilke miljøkrav har organismen for overlevelse og etablering (f.eks. temperatur, pH, luftfuktighet og daglengde).

-Gi også opplysninger om hvilestadier og andre tilpasninger som kan påvirke overlevelse i naturen.

	B)  Kan organismen ha genetiske eller økologiske konsekvenser for andre nært beslekta organismer?
	-Gi opplysninger om sannsynligheten for krysning med viltlevende organismer hvis arten som søkes innført etablerer seg i norsk natur. 

-Det må gis en vurdering mulighetene for endrede konkurranseforhold og andre økologiske effekter som følge av en etablering. 

-Hvis organismen som søkes innført kan bringe med seg parasitter, mikroorganismer etc. må det gis en vurdering av hvilke konsekvenser disse kan få for norsk natur.

	C)  Observerte miljøeffekter
	Er det tidligere observert negative økologiske effekter ved bruk av organismen? 

	D)  Tiltak for å hindre spredning til norsk natur 
	Beskriv hvordan organismen oppbevares ved transport og etter at den er importert.

	4. Opplysninger knyttet til helseeffekter


	Opplysningene må så langt som mulig dokumenteres

	Kan organismen medføre helseskade for mennesker?
	Det må oppgis om organismen er giftig, og om det er andre forhold ved organismen som kan gi helseskade.

